Document ID: /fineweb-2-swissfilter-quality_10-filterrobots/filtered/02676.jsonl.gz/23

Îmi place să cred că optimismul este congenital, se găsește într-o genă pe care o ai sau nu. Implicit consider că și pesimismul își găseste locul tot într-o genă.
Am întâlnit mulți pesimiști însă nu pot spune că ne-a legat ceva special, nu am reușit să vibăm cu aceeași intensitate, eu fiind o optimistă patentată. Nu am fost niciodată afectată de vremea posomorâtă de afară, nu m-a doborât niciodata nimic în asemenea măsură încât să nu mai doresc să ies din casă. Poate că sunt norocoasă sau poate fac parte dintr-o anume categorie de oameni atinși de ”gena optimismului”.
Acești oameni sunt o constantă în viața mea. Familia, prietenii, colegii sunt ca mine. Oare este un lucru bun? Da, cu siguranță. Ilinca este tonică și are mereu vorbele la ea (”mereu” nu se gasește întâmplator în text), Otilia mai tacută însă prezentă și foarte eficientă, ei îi iese tot ce face, Emilia este înzestrată cu o rabdare de fier (cred că pe ea o moștenesc când vine vorba de bibilitul detaliilor) și știe asta, Cristina este forța din umbra, ea are mereu soluții și se pricepe la foarte multe lucruri (prajiturile ei sunt fantastice) iar Mihnea este jumatatea mea bună.
Eu sunt Beatrice și iubesc florile, arta, acțiunea, nunțile și tot ce ține de emoțiile frumoase. Iubesc viața cu tot ce are ea de oferit și sunt recunoscatoare pentru tot ce îmi este pus în cale.
Vă așteptăm să ne treceți pragul și să ne cunoasteți la L’ Atelier des Fêtes.
Ne plac nunțile, asta este clar. Ne plac nunțile altfel și cel mai mult ne place să facem parte din sau să fim echipa de organizare.
Raluca și Gerry s-au căsătorit la Cluj și au avut o nuntă de poveste.
Tema nunții a fost culoarea preferată a Ralucăi, baby blue. A presărat baby blue peste tot: în buchet, pantofi, marturii, placecard-uri, costumul mirelui, ornamente florale și coroniță. Totul a fost asezonat cu multe sentimente calde, emoții frumoase, muzică bună și mâncare excelentă.
Le dorim să aibă cât mai multe motive de bucurie împreună!
Photo credit: C’est Lavi / Photography și Andreea Velican Photography
Unii oameni pur și simplu se nasc așa, alții devin generoși.
Am noroc că în jurul meu sunt mulți astfel de oameni care practică generozitatea sub toate formele ei, oameni care dăruiesc din tot sufletul, care își ajută semenii fără a aștepta ceva în schimb și cărora pur și simplu le pasă de cei din jur.
Așa este și Maria, un copil de nici 10 ani despre care eu cred că așa s-a născut. Mereu are ceva de oferit, o vorbă bună, un gest care chiar poate mișca orice inimă.
Probabil că ați văzut-o de mai mai multe ori la atelierele recreative pe care le organizăm pentru copii. Ea vine cu entuziasm și ne inspiră de fiecare dată.
În curând va împlini 10 ani și a reusit din nou să ne uimească. A ales să-și doneze ziua de naștere. Exact, ați citit corect! Maria a renunțat la toate jocurile, jucăriile și lucrurile pe care le-ar primi de ziua ei, pentru a-l ajuta pe Georgel, un alt copil, să poată merge.
Totul este real. Campania ei se găsește pe site-ul Galantom.
Aici puteți găsi întreaga poveste și puteți da o mână de ajutor ca să deveniți cetățeni ai unei lumi mai bune, mai generoase.
Acest site utilizează cookie-uri şi tehnologii similare pentru a administra, optimiza şi personaliza experienţa dumneavoastră de utilizare. Mai multe informații. Închizând această notificare sau interacţionând în orice mod cu acest site, consimţiţi la utilizarea cookie-urilor conform condiţiilor noastre. Accept